Jill Biden

**Jill Tracy Jacobs Biden** (født *Jacobs*; 1951) er en amerikansk engelsklærer, gift med USAs 46. president Joe Biden. Hun er landets første italiensk-amerikanske førstedame, og hun var tidligere USAs andredame fra 2009 til 2017. Biden har doktorgrad i pedagogikk og arbeider ved Northern Virginia Community College.

Hun ble født i Hammonton i New Jersey, og vokste opp i Willow Grove i Pennsylvania. I 1977 giftet hun seg med Joe Biden. Paret fikk datteren Ashley i 1981. Hun har en bachelorgrad og en doktorgrad fra University of Delaware. Hun har også en mastergrad fra West Chester University og Villanova University. Hun underviste i engelsk i high school i 13 år, og var ungdomsveileder på et psykiatrisk sykehus. 

Fra 1993 til 2008 var Biden engelsklærer ved Delaware Technical Community College. Siden 2009 har hun vært professor i engelsk ved Northern Virginia Community College og er antakeligvis den første personen som har vært i lønnet arbeid samtidig som hun har vært ektefelle til visepresidenten mens han har vært i embetet. Hun er grunnlegger av Biden Breast Health Initiative, en ideell organisasjon, grunnlegger av Book Buddies-programmet og grunnlegger av Biden Foundation. Hun er aktiv i Delaware Boots on the Ground, og er grunnlegger av Joining Forces sammen med Michelle Obama.

## Bakgrunn og barndom
Jill Tracy Jacobs ble født 3. juni 1951 i Hammonton i New Jersey. Som barn bodde hun i Hatboro i Pennsylvania før de flyttet til Willow Grove i Pennsylvania, en forstad like nord for Philadelphia. Hun er den eldste av fem søstre.

Faren hennes, Donald Carl Jacobs (1927–1999), var kundebehandler i en bank og U.S. Navy signalman under andre verdenskrig. Han tok handelshøyskolen og ble leder av en spare- og utlånsbank i Chestnut Hill i Philadelphia. Familienavnet hans var opprinnelig Giacoppo eller Giacoppa før bestefaren hennes fra Sicilia byttet etternavn. Moren hennes, Bonny Jean (Godfrey) Jacobs (1930–2008) var husmor, med engelsk og skotsk opphav.

Foreldrene hennes beskrev seg selv som «agnostiske realister» og gikk ikke i kirken, men hun deltok ofte på søndagsgudstjenester i en presbyteriansk kirke sammen med bestemoren sin. Senere tok Jacobs private konfirmasjonstimer ved Abington Presbyterian Church, og da hun var 16 år ble hun konfirmert.

Jacobs gikk på Upper Moreland High School. Ifølge henne selv var hun opprørsk, og likte det sosiale livet. Hun likte engelskundervisningen, og klassekameratene hennes sa at hun var en god student. Hun tok eksamen i 1969.

## Utdannelse og karriere, ekteskap og familie
Jacobs meldte seg på et studium ved Brandywine Junior College i Pennsylvania for ett semester. Hun planla å studere salg av moteklær, men syntes det var utilfredsstillende. Hun giftet seg med Bill Stevenson i februar 1970. Han er en tidligere fotballspiller fra et college-lag. Hun ble kjent som Jill Stevenson. Innen et par år hadde hun åpnet The Stone Balloon i Newark i Delaware, nær University of Delaware. Det ble en av landets mest suksessfulle barer tilknyttet et college.

Hun byttet undervisningssted til University of Delaware på fakultetet for College of Arts and Sciences, hvor hun bestemte seg for å studere engelsk som sitt hovedfag. Hun tok deretter et friår fra college og tok modelloppdrag for en lokal agent i Wilmington. Hun og Stevenson gled fra hverandre, og de ble separert i løpet av 1974.

Hun møtte senator Joe Biden i mars 1975. De møttes på en blind date avtalt av Joes bror Frank, som hadde kjent henne fra college, men Biden hadde sett fotografi av henne i en lokal avis. Selv om han var nesten ni år eldre, ble hun imponert over hans mer formelle utseende og oppførsel sammenlignet med college-mennene hun kjente, og etter deres første date sa hun til moren sin: «Mamma, til slutt traff jeg en herre». I mellomtiden gikk hun gjennom en turbulent skilsmisse med Stevenson; rettssaken endte med at hun ikke fikk den halve andelen i Stone Balloon hun hadde ønsket seg. En sivil skilsmisse ble gitt i mai 1975.

Biden ble uteksaminert med en Bachelor of Arts i engelsk fra University of Delaware in 1975. Hun startet karrieren sin som vikarlærer i en skole i distriktet Wilmington, og underviste deretter engelsk på heltid i ett år på St. Mark's High School i Wilmington. Omtrent på denne tiden arbeidet hun fem måneder for Bidens senatskontor. Dette inkluderte ukentlige turer med senatorens mobile oppsøkende team til de sørlige delene av staten.

Jill og Joe Biden ble viet av en katolsk prest den 17. juni 1977, i et kapell i nærheten av FN-bygget i New York City. Dette var fire og et halvt år etter at hans første ektefelle og hans datter, som var et spedbarn da, døde i en motorsykkelulykke. Joe hadde fridd flere ganger før hun aksepterte frieriet, for hun var forsiktig med å komme inn i det offentlige søkelyset, ivrig etter å holde fokus på sin egen karriere. I tillegg nølte hun i utgangspunktet med å påta seg forpliktelsen med å oppdra de to små sønnene som hadde overlevd ulykken. De tilbrakte bryllupsreisen på Balatonsjøen i Ungarn, bak jernteppet. Reisemålet ble valgt ut fra anbefalinger fra den ungarskfødte Tom Lantos i Bidens administrasjon. Jill sto for oppdragelsen av Beau og Hunter Biden, og de kalte henne Mom, men juridisk sett adopterte hun dem ikke.

Biden fortsatte å undervise og studerte for å ta en mastergrad ved West Chester State College, ved å ta et kurs i semesteret. Dette ble gjort ferdig, og hun mottok en Master of Education med fordypning i lesing fra West Chester i 1981. Siste delen av studiet var hun gravid. Bidens datter Ashley Blazer ble født 8. juni 1981, og Jill hadde et avbrekk på to år fra arbeidslivet mens hun oppdro de tre barna.

Deretter returnerte Biden til arbeidslivet ved å undervise i engelsk. Hun arbeidet som spesialpedagog innen lesing for studenter med spesielle behov og underviste ved tenåringsprogrammet ved Rockford Center psychiatric hospital i fem år i 1980-årene. I 1987 fikk Biden sin andre utdannelse, en Master of Arts i engelsk fra Villanova University. Under Joe Bidens presidentvalgkamp i 1988 da han forsøkte å bli den demokratiske presidentkandidaten, sa hun at hun ville fortsette som spesialpedagog innen lesing for studenter med spesielle behov selv om hun ble førstedame. Hun underviste i tre år ved Claymont High School. Tidlig i 1990-årene underviste hun i engelsk ved Brandywine High School i Wilmington. Flere av elevene hennes husker henne som en som viste en genuin omsorg for dem. Alt i alt, tilbragte hun 13 år med å undervise i offentlig high school.

Fra 1993 og ut 2008, var Biden instruktør på Stanton/Wilmington campus Delaware Technical Community College, hvor hun underviste i «English composition« og «remedial writing», med vekt på å gi studentene tillit. Om undervisning ved community college har hun sagt: «Jeg føler at jeg kan gjøre en større forskjell i livene deres. Jeg simpelthen bare elsker studentene. Det føles veldig behagelig for meg. Jeg elsker kvinnene som kommer tilbake til skolen og får utdannelse, fordi de er så fokuserte.»

Biden er president i organisasjonen Biden Breast Health Initiative, en nonprofit organisasjon som ble startet i 1993, og som gir pedagogiske programmer om mammografi, gratis til skoler og andre grupper i delstaten Delaware. I de følgende 15 årene informerte organisasjonen om god brysthelse til mer enn 7000 tenåringsjenter på high school-nivå. I 2007 bidro Biden med å etablere Book Buddies, som tilbyr bøker til barn fra lavinntektsfamilier. Hun har vært aktiv i Delaware Boots on the Ground, en organisasjon som støtter militærfamilier. Hun løper ca 8 km fem ganger i uken, og hun har løpt både Marine Corps Marathon og Philadelphia Half Marathon.

Senere returnerte Biden til universitetet for å ta en doktorgrad. Da studerte hun under pikenavnet sitt, Jill Jacobs. I januar 2007, da hun var 55, mottok hun Doctor of Education (Ed.D.) i educational leadership fra University of Delaware under ledelse av professor Barbara Curry. Hennes avhandling, *Student Retention at the Community College: Meeting Students' Needs*, ble publisert under navnet Jill Jacobs-Biden.

Biden har regelsmessig gått til gudstjeneste sammen med sin mann i St. Joseph's on the Brandywine i Greenville, Delaware. Om hun formelt har konvertert til katolisismen, eller om hun eksplisitt identifiserer seg som katolikk, har ikke blitt offentliggjort.

## Rolle i presidentvalget i 2008

Til tross for at hun personlig motsatte seg Irak-krigen, hadde ikke Biden ønsket at mannen hennes skulle gå til valg ved 2004-valget, til det punktet hvor hun avbrøt ett strategimøte som diskuterte muligheten, ved å gå inn i en badedrakt med ordet «NO» på magen. Men etter George W. Bushs gjenvalg i 2004, oppfordret hun igjen mannen sin til å stille som president. Senere sa hun: «Jeg gikk i svart en hel uke. Jeg kunne bare ikke tro at han vant, fordi jeg følte at ting allerede var så ille. Jeg var så imot Irak-krigen. Og jeg sa til Joe, 'Du må endre dette, du må endre dette.'» Under Joe Bidens mislykkede kampanje for å bli den demokratiske presidentkandidaten i 2008, fortsatt hun å undervise gjennom uken, og ble med ham på valgstand i helger. Hun sa at hun ville ha tatt en aktiv rolle i å ta opp utdanning som sitt viktigste fokus som en potensiell førstedame. Hun uttalte også at hun ikke ville søke å bli inkludert i kabinettmøter, og at «Jeg sier at jeg er upolitisk, hvis det i det hele tatt er mulig å være gift med Joe i 30 år.».

Straks hennes mann var valgt som visepresidentkandidat til presidentkandidaten Barack Obama, begynte hun å delta på valgkamper igjen. Hun hadde på seg en «Blue Star Mothers Club»-pin til minne om Beau Bidens militære utplassering i Irak. Hun holdt ikke finpolerte politiske taler, men klarte å etablere en forbindelse med publikum. Hun gjorde også noen fellesopptredener med Michelle Obama. Gjennom den tiden mannen hennes stilte til visepresident, fortsatte Jill Biden å undervise ved Delaware Technical Community College i løpet av høstsemesteret 2008, og deretter deltok hun på valgkamp i langhelger, mens hun rettet studentbesvarelser på kampanjebussen.

## USAs andredame

### Første valgperiode

Etter valget av Obama – Biden-kampanjen, flyttet hun og mannen inn i den amerikanske visepresidentens embedsbolig. Som ny «Visepresidentens ektefelle (USA)», hadde Biden til hensikt å fortsette å undervise ved en high school i Washington-området, og flere av skolene forsøkte å rekrutterte henne. I januar 2009 begynte hun å undervise i to engelskkurs som adjunkt ved Alexandria campus i Northern Virginia Community College (NOVA), det nest største college i USA. Det har vært uvanlig for visepresidentens ektefelle å arbeide mens deres ektefelle tjener som visepresident, og Biden er antakelig den første av USAs andredamer som har hatt lønnet arbeid mens hennes mann har vært visepresident. I presentasjonen av henne i Det hvite hus, ønsket hun å stå oppført som, og bli referert til som «Dr. Jill Biden».

Catherine M. Russell, en tidligere rådgiver av Senate Foreign Relations Committee, ble utpekt til Bidens leder for hennes personlige stab som USAs andredame. Courtney O’Donnell, en tidligere talsperson for Howard Dean og Elizabeth Edwards, ble utpekt til å være kommunikasjonsdirektøren hennes. Og Kirsten White, en advokat i Morgan, Lewis & Bockius, utpekte Biden som sin politiske rådgiver. Som visepresidentens ektefelle hadde Biden en stab på totalt åtte personer, og disponerte en hjørnesuite i Eisenhower Executive Office Building.

I mai 2009 annonserte Obama at Biden skulle være ansvarlig for et initiativ for å øke bevisstheten om verdien av community colleges. Biden fortsatte å undervise i to lese- og skrivekurs på NOVA høsten 2009. I januar 2010 holdt hun åpningstalen ved vintersemesteret ved University of Delaware, den første åpningstalen hennes ved et større universitet. I august 2010 dukket Biden opp som seg selv i en episode av Lifetime's Army Wives, som en del av hennes initiativ i å øke bevisstheten om militære familier.

I april 2011 grunnla hun og Michelle Obama et nasjonalt initiativ, Joining Forces, for å løfte frem behovene til amerikanske militærfamilier. I september 2011 ga Biden sin støtte til USAIDs FWD-kampanje, et initiativ for å øke bevissthet rundt den dødelige sulten, krigen og tørken som rammet over 13 millioner mennesker på Afrikas horn.

Hun fortsatte å undervise ved NOVA og hadde i 2011 en fast stilling som *[[Associate professor]]*, underviste i engelsk tre dager i uken, og skrev en essay-oppgave to dager i uken. Hun uførte sine oppgaver i stillingen sin der så normalt hun kunne, og delte et avlukke med en annen lærer, hadde vanlig veiledning for studenter, og prøvde å overtale de medfølgende hemmelige tjenestene fra Secret Service, til å kle seg så diskret som mulig. Studentene hennes var ofte uvitende om nøyaktig hvem hun var, og refererte til henne bare som «Dr. B.». Hun sa til en kollega: «Mitt standardsvar når studenter spør meg om jeg er gift med visepresidenten, er å si at jeg er en av hans slektninger. Det stopper vanligvis flere spørsmål.» Ansatte husker at Biden alltid hadde studenters innleveringsarbeid med seg på turer, og Michelle Obamas erindring om sin tid med Biden var ganske enkelt: «Jill vurderer alltid studentoppgaver».

En undersøkelse av The New York Times av e-postene hennes mens hun var visepresidentens ektefelle, konkluderte med at «hun delte fordelene ved Det hvite hus med sine undervisningskollegaer, og sørget for billetter til arrangementer i Det hvite hus – som et hagebesøk og en ferietur. Men hun så ikke ut til å utnytte posisjonen sin; da hun trengte å ta seg fri fra jobben for å delta på et arrangement med Obamas eller gå på en utenlandstur med mannen sin – ba hun om tillatelse fra personalavdelingen ved college». I februar 2012 arrangerte hun en busstur for «Community College to Career» med arbeidsminister Hilda Solis, som hadde som mål å vise frem allianser mellom community colleges, og lokale og regionale virksomheter.

Bidens liv med mannen sin på Number One Observatory Circle tenderte mot det uformelle, og var sentrert rundt familien og deres barnebarn som de har et nært forhold til. I juni 2012 ga hun ut en barnebok, *Don't Forget, God Bless Our Troops*, basert på stesønnen Beaus utplassering i aktiv militærtjeneste i Irak. Samme måned giftet Bidens datter Ashley seg med Howard Kerin. Ashley er sosionom, og tidligere ansatt ved Delaware Department of Services for Children, Youth, and Their Families.

### Rolle i presidentvalgkampen 2012
I det amerikanske presidentvalget i 2012, der mannen hennes stilte til gjenvalg som visepresident, spilte Biden en beskjeden rolle. Hun kuttet ikke ned på undervisningsplanen, og hadde få soloopptredener i forbindelse med valgkampen. Dette reflekterte hennes fortsatte avsky for både politikk og offentlige taler, selv om Obama-kampanjen anså henne som verdifull i forbindelse med militære familier, lærere og kvinner.

### Andre periode

Etter gjenvalget av Obama og ektemannen 6. november 2012, begynte Biden sin andre periode som USAs andredame. Hun hadde på seg en silkeblå kjole av Vera Wang på ballene i forbindelse med presidentinnsettelsen i januar 2013.

I løpet av sin andre periode fortsatte Biden å være involvert i å støtte militært personell, inkludert det å arrangere flere besøk til Center for the Intrepid rehabilitation facility for amputees og delta på de første Invictus Games i London. Under det amerikanske mellomvalget til kongressen i 2014 kjempet hun for en rekke demokrater, inkludert noen i høyprofilerte posisjoner som Mark Udall i Colorado og Michelle Nunn i Georgia.

I mai 2015 døde stesønnen Beau Biden av hjernekreft. Hun beskrev senere tapet som at hun følte seg totalt knust. «Livet mitt forandret seg på et øyeblikk. Under hele sykdommen hans trodde jeg virkelig at han kom til å leve, frem til det øyeblikket han lukket øynene, og jeg ga bare aldri opp håpet.» Hun har sagt at hun mistet troen etter hans død, og sluttet å be og gå i kirken i fire år, men senere fant hun tilbake til troen igjen, som et resultat av møter med mennesker under valgkampen i 2019.

Hun var tilstede ved ektemannens side i Rosehagen 21. oktober 2015, da han kunngjorde at han ikke ville stille til presidentkandidat for Det demokratiske partiet ved valget i 2016. Etter hennes egen beretning, ble hun skuffet over hans beslutning, og trodde at mannen hennes var høyt kvalifisert for stillingen og «ville ha vært den beste presidenten».

Biden fortsatte å undervise ved NOVA, der hun underviste i fem klasser i løpet av høsten 2015. I løpet av 2016 var hun tilstede med mannen sin på en rekke samtaler med kollegene sine for å samle informasjon, for å få innsikt om Cancer Moonshot 2020, et initiativ han ledet. I mars 2016 ledet hun gruppen av offisielle som ønsket den amerikanske astronauten Scott Kelly tilbake til jorden fra sitt nesten hele år i verdensrommet
Fil:US Army 51255 Jill Biden visits Guard Soldiers.jpg|Biden møter offiserer fra New York Army National Guard i 2009.
Fil:Michelle Obama and Jill Biden in Haiti 2010.jpg|Biden og Michelle Obama møtte Haitis førstedame Elisabeth Delatour Préval i Port-au-Prince, tre måneder etter det ødeleggende jordskjelvet i Haiti i 2010.
Fil:Joe and Jill Biden in the inaugural parade 2013.jpg|Joe og Jill Biden vinker mens de deltar i den andre innsettelsesparaden for Barrack Obama langs Pennsylvania Avenue i Washington, DC 21. januar 2013. 
Fil:Jill Biden with Denis Mukwege 2014.jpg|Biden møter den kongolesiske doktor Denis Mukwege i Bukavu i 2014.


## Påfølgende aktiviteter
Det tidligere visepresidentparet lanserte Biden Foundation i februar 2017. Biden Foundation ble opprettet for gi dem mulighet til å følge opp kjernesakene som de brydde seg mest om, inkludert fokus på å forhindre vold mot kvinner, hans oppfølging mot kreftsaken i Cancer moonshoot, og hennes interesser i lokale college og militære familier. Samme måned som hun ble utnevnt til styreleder for Redd Barna, sa hun: «Jeg tror Redd Barnas vekt på utdannelse passer med mitt livsverk.» Hennes mann ble sett på som en populær eks-visepresident, og hun fikk stående applaus da hun var konferansier ved den 71. Tony Awards.

I juni 2017 kjøpte paret et fritidshus for 2,7 millioner dollar ved Rehoboth Beach i Delaware, nær Cape Henlopen State Park, hvor de planla å samle slekten sin i ferier. Grunnen til at de fikk mulighet til å kjøpe denne familieeiendommen, skyldtes delvis avtaler de inngikk med Flatiron Books da de forlot visepresidentembetet, med Bidens kontrakt om å skrive en bok, og mannens kontrakt om to bøker. Innen 2019 rapporterte paret om 15 millioner dollar i inntekt siden de forlot visepresidentskapet, inkludert  dollar i taleoppdrag for henne selv.  Paret økte også veldedighetsgavene betydelig i denne perioden.

Jill Biden fortsatte å undervise på heltid på NOVA etter at mannen hennes forlot visepresidentembetet, med en lønn på nærmere  dollar. Hun ble valgt til å holde hovedtalen ved en semesterstart for Milwaukee Area Technical College i mai 2017. Hun holdt hovedtalen på et lærertoppmøte i California i juli 2017, og understreket viktigheten av samfunn som støtter lærerne sine, gitt de følelsesmessige og omstendelige belastningene de ofte må fungere under. Så i mai 2018 holdt hun en tale ved semesterstart ved Bishop State Community College i Alabama og sa til kandidatene at «For meg kom livet i veien. Kanskje er det flere som meg, så det har tatt deg mye lenger tid enn du forventet å komme hit i dag ... Den du er, vet dette, hvis du kan komme forbi dette stadiet, kan du gjøre hva som helst.» I februar 2019 talte hun til avgangsklassen ved Newport News Apprentice School og fortalte dem at hun innså at mange av dem var i kompliserte livssituasjoner med flere ansvarsområder, og at «noen ganger er dagen din et puslespill som aldri ser ut til å bli fullført .... Men uansett hvor livet tar deg, fra og med i dag er du en mester i et håndverk, en skipsbygger og en leder, og ingen kan ta det fra deg».

I mai 2019 ble hennes memoarer *Where the Light Enters: Building a Family, Discovering Myself* publisert.  Boken har lite politisk innhold, i stedet fokuserer den på aspekter ved familien. I den uttaler hun at mens hun er «takknemlig» for å ha vært USAs andredame, «den rollen jeg alltid har følt meg mest hjemme i å være 'Dr. B.'»  I det som USA Today kalte gripende memoarer, følger vi henne mens hun forteller om reisen fra en opprørsk tenåring via en tidlig skilsmisse, til rollen som visepresidentens ektefelle i USA.

## Rolle i presidentvalgkampen 2020

Når det gjaldt den mye omtalte muligheten for at mannen hennes skulle delta i presidentvalget i USA i 2020, var Biden en sentral deltaker i beslutningsprosessen. Ved en rapport i mars 2019 var hun «entusiastisk» for hans kandidatur.

Presidentkampanjen Joe Biden 2020 ble offisielt kunngjort 25. april 2019. En overskrift i månedsmagasinet Town & Country erklærte at »Jill Biden må være Joe Bidens største politiske fortrinn».

Noen dager senere adresserte Biden saken om kvinner som hadde anklaget Joe Biden for fysisk kontakt som hadde gjort dem ukomfortable ved å si: «Jeg tror det dere ikke skjønner, er hvor mange som er i nærheten av Joe. Menn og kvinner, på jakt etter trøst eller empati. Men fremover tror jeg han må dømme – være en bedre dommer – når folk nærmer seg ham, hvordan han skal reagere. At han kanskje ikke burde nærme seg dem.»  Hun sa at hun tidligere hadde opplevd menn som kom for nær hennes intimsone, og at «jeg bare gikk til side. Jeg adresserte det ikke ... ting har endret seg. Det var en tid da kvinner var redde for å si fra. Jeg kan huske spesifikt at det var i et jobbintervju ... hvis det samme skjedde i dag, ville jeg snu meg og si: 'Hva tror du at du gjør?' ... det er helt annerledes».  Hun vakte også oppmerksomhet ved å si at «Det er på tide å gå videre» angående ektemannens rolle i 1991 angående Anita Hill og Clarence Thomas' høyesterettsnominering.

Biden fortsatte å undervise på NOVA i løpet av 2019, og på et tidspunkt sa hun til en reporter: «Jeg er her for å bedømme forskningsoppgaver mellom intervjuene.» Hun arrangerte opptredener uten mannen sin i vippestater som Iowa, i noen tilfeller ledsaget av et barnebarn. Hun vakte oppmerksomhet under en kampanjestopp i New Hampshire da hun understreket at det er gode argumenter for at mannen hennes skulle bli valgt til president, og sa: «Du vet, kandidaten din kan være bedre på – jeg vet ikke – helsevesen, enn Joe er, men du må se på hvem som skal vinne dette valget, og kanskje du må svelge noen kameler, og si 'OK, jeg personlig liker så og så bedre', men bunnlinjen din må være at vi må slå Trump.» 

Da Hunter Biden fikk politisk fokus fra republikansk side under saken relatert til gasselskapet Burisma i Ukraina som førte til granskning fra Representantenes Hus, var hun frittalende: «Hunter gjorde ingenting galt. Og det er bunnlinjen.» Påkjenningen av den påfølgende rettssaken var nok til å knekke et vennskap hun hadde med South Carolina senator Lindsey Graham, som gjentatte ganger ba om at Hunter Biden ble avhørt som vitne under rettssaken.

Biden spilte en mer aktiv rolle i denne presidentkampanjen enn hun hadde i ektemannens to tidligere presidentkampanjer, og for første gang tok Biden motvillig permisjon fra NOVA for vårsemesteret 2020, slik at hun kunne være på valgkamp på heltid.  Hun tok opplæring i online-undervisning når koronapandemien i USA slo til. Hun antydet at hun hadde til hensikt å gjenoppta undervisningen ved NOVA selv om mannen hennes skulle bli valgt.

I ukene frem til valgkampmøtene i Iowa arrangerte hun noen ganger flere kampanjer i den staten enn mannen hennes gjorde. Hun ga ut sin egen e-postadresse til velgerne i tilfelle de ønsket å stille henne oppfølgingsspørsmål. I fellesopptredener snakket hun noen ganger etter at han gjorde det, og opptrådte slik at hun fikk en nærmere rolle til velgerne. Etter å ha opplevd en rekke seire rundt om i nasjonen, fikk hun litt medieoppmerksomhet etter supertirsdag den 3. mars før primærvalget under ektemannens tale, da hun fysisk hindret en demonstrant i å komme bort til ham. På spørsmål om den stive armen hun fikk, sa hun: «Jeg er en god Philly-jente.» 

I juni 2020, etter at ektemannen ble den presumptive demokratiske nominerte presidentkandidaten, ga hun ut barneboken *Joey: The Story of Joe Biden*, som portretterte ham som å ha vært «modig og eventyrlysten» som barn, til tross for at han stammet, noe han ble mobbet for. I juli 2020 snakket hun ut om innvirkningen av koronapandemien på utdanning, og deltok i en video med mannen sin for å understreke at hun forsto frustrasjonene som barn, foreldre og lærere hadde med vikarer, men sa at «Skoler og foreldre vil ha en klar, vitenskapsbasert strategi, ikke blandede meldinger og ultimatums». Hun kritiserte USAs utdanningsminister Betsy DeVos for det hun så på som politiske motivasjoner for å gå inn for en gjenåpning av skoler uansett hva, og sa at «det første [Joe Biden] skal gjøre er å velge en utdanningsminister, som er en offentlig skolelærer og har erfaring i klasserommet. Jeg mener jeg hører det, igjen og igjen og igjen – ikke mer Betsy DeVos.»

Biden var sterkt involvert i utvelgelsesprosessen for visepresidenten som resulterte i at senator Kamala D. Harris ble valgt. Den andre kvelden av den virtuelle demokratiske nasjonale konferansen i 2020  talte Biden fra klasserommet på Brandywine High School, hvor hun en gang hadde undervist i engelsk.  Hun trakk paralleller mellom familielidelser og situasjonen i landet og sa: «Hvordan gjør du en ødelagt familie hel? På samme måte som du gjør en nasjon hel. Med kjærlighet og forståelse og med små vennlige handlinger, med tapperhet, med urokkelig tro.» Under den siste delen av valgkampen, kjempet hun i Delaware Valley-regionen i Pennsylvania, nær hjembyen, og understreket viktigheten av vippestaten og at kvinnene stemmer, og sa: «Dere kvinner bestemmer fremtiden for denne staten, og denne staten kan avgjøre hele valget.»

## USAs førstedame
Bidens mann ble valgt til president og ble innsatt i embetet den 20. januar 2021. Hun er den første ektefellen siden Barbara Bush som både har hatt stillingen som USAs andredame og USAs førstedame, og er den første ektefellen siden Pat Nixon som ikke hadde dem fortløpende. Hun er også den første italiensk-amerikanske førstedamen. Hun har gjentatt at hun planlegger å fortsette å undervise, noe som vil gjøre henne til den første ektefellen til en sittende amerikansk president som har en lønnet stilling utenfor Det hvite hus. I midten av november 2020 ble det kunngjort at hennes stabssjef som førstedame ville være advokat og diplomat Julissa Reynoso Pantaleon, og at hennes seniorrådgiver i rollen ville være kampanjeansatte Anthony Bernal. I desember 2020, i en artikkel som skulle veie opp mot redaktørens rolle, skrev Joseph Epstein i *[[Wall Street Journal]]*, at han oppfordret den påtroppende førstedamen til å droppe «Dr.» fra hennes foretrukne tiltaleform fordi hun ikke er lege. Artikkelen ble møtt med en bred kritikk, spesielt blant profesjonelle kvinner.

I et tv-intervju i januar 2021 bekreftet Ashley Biden at daværende førstedame Melania Trump ikke inviterte påtroppende førstedame Jill Biden til Det hvite hus for «te og en tur» som tidligere hadde vært en tradisjon ved presidentens maktovergang.

I et intervju med Adam Gabatt i The Guardian 3. februar 2021, beskriver Joe Biden sin ektefelle som en med sterk ryggrad. Joe sier videre at Jill er en god hjelper når han er langt nede, og at de har stått sammen de 43 årene som de har vært gift. CNBC gjenga den 4. februar 2021 et intervju Jill Biden gjorde med magasinet Parents, der hun fremhevet mødres rolle under koronapandemien.

Den 12. februar 2021, i forbindelse med Kinesisk nyttår ønsket Jill og Joe Biden et godt nytt år, og sammenlignet håpet vårt med papirlykter som kinesere bruker i forbindelse med den tradisjonelle feiringen.Samme dag, i forbindelse med Valentines dag, markerte Biden dagen på plenen utenfor White House med store hjerter med ordene «enhet, vennlighet, helbredelse, medfølelse, kjærlighet, mot».

Den 23. februar 2021 markerte presidentparet sammen med visepresidentparet det alvorlige faktum at det er  døde i USA under koronapandemien, noe som er det høyeste tallet i noe land.

## Noter


## Referanser


## Litteratur
* *[https://search.proquest.com/docview/304859163 Student Retention at the Community College: Meeting Students' Needs]* (University of Delaware, 2006) [avhandling, Ed.D.]
* *[https://www.simonandschuster.com/books/Dont-Forget-God-Bless-Our-Troops/Jill-Biden/9781442457355 Don't Forget, God Bless Our Troops]* (Simon & Schuster, 2012) [barnebok, illustrasjoner av Raúl Colón]
* *[https://www.amazon.com/Where-Light-Enters-Building-Discovering/dp/1250182328 Where the Light Enters: Building a Family, Discovering Myself]* (Flatiron Books, 2019)
* *[https://www.amazon.com/Joey-Story-Biden-Dr-Jill/dp/1534480536 Joey: The Story of Joe Biden]* (Simon & Schuster, 2020) [barnebok, illustrasjoner by Amy June Bates]

## Eksterne lenker
* 
*